**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES   
SOCIĀLO UN VESELĪBAS JAUTĀJUMU KOMITEJAS SĒDES PROTOKOLS Nr. 2**

Madonā

2025. gada 12. februārī

Sēde sasaukta plkst. 14:00

Sēdi atklāj plkst. 14:00

Sēde notiek attālināti videokonferences platformā ZOOM.

Sēdē tika veiks audioieraksts.

**Sēdi vada**: sociālo un veselības jautājumu komitejas priekšsēdētājs Andris Sakne.

**Protokolē:** lietvede Baiba Bajāre.

**Sēdē piedalās deputāti**:

Aivis Masaļskis, Kaspars Udrass, Zigfrīds Gora, Rūdolfs Preiss, Artūrs Čačka, Vita Robalte.

**Sēdē nepiedalās deputāti**:

Gatis Teilis, Aigars Šķēls – attaisnotu iemeslu dēļ.

**Deputāti:**

Rūdolfs Preiss nepiedalās darba kārtības un 1. jautājuma izskatīšanā un balsojumā.

Vita Robalte nepiedalā 4. jautājuma izskatīšanā un balsojumā.

Kaspars Udrass nepiedalā 4. jautājuma izskatīšanā un balsojumā.

**Sēdē piedalās:**

Administrācijas darbinieki: Uģis Fjodorovs – izpilddirektors, Liene Ankrava – finanšu nodaļas vadītāja, Sarmīte Melle – juriste, Aigars Noviks – vecākais speciālists sabiedrības integrācijas un līdzdalības jomā, Artūrs Leimanis – informācijas tehnoloģiju lietotāju atbalsta speciālists.

Iestāžu vadītāji un darbinieki: Ilze Fārneste – Madonas novada sociālā dienesta vadītāja, Mārīte Caune – Madonas novada sociālā darba nodaļas vadītāja.

Sēdes vadītājs Andris Sakne iepazīstina ar Madonas novada pašvaldības domes Sociālo un veselības jautājumu komitejas sēdes darba kārtību.

**DARBA KĀRTĪBA:**

**0. Par darba kārtību**

ZIŅO: Andris Sakne

**1. Par Sociālās jomas projektu konkursa 2025. gada nolikuma apstiprināšanu**

ZIŅO: Aigars Noviks

**2. Par Madonas novada pašvaldības prevencijas plāna “Bērnu seksuālas izmantošanas novēršana” 2025.–2027. gadam apstiprināšanu**

ZIŅO: Ilze Fārneste

**3. Par Madonas novada pašvaldības saistošo noteikumu Nr. \_\_ “Grozījumi Madonas novada pašvaldības 2021. gada 25. novembra saistošajos noteikumos Nr. 19 “Par sociālajiem pakalpojumiem Madonas novadā”” izdošanu**

ZIŅO: Ilze Fārneste

**4. Par papildus finansējuma piešķiršanu pašvaldības atlīdzības budžetā un grozījumiem Madonas novada pašvaldības domes 24.01.2023. lēmumā Nr. 6 “Par Madonas novada pašvaldības iestāžu amata vienību sarakstu apstiprināšanu”**

ZIŅO: Uģis Fjodorovs

**5. Informatīvais jautājums: Par braukšanas atvieglojumiem**

ZIŅO: Ilze Fārneste

**0. Par darba kārtību**

ZIŅO: Andris Sakne

Sēdes vadītājs aicina balsot par sēdes darba kārtību.

**Atklāti balsojot: ar 6 balsīm "Par" (Aivis Masaļskis, Andris Sakne, Kaspars Udrass, Zigfrīds Gora, Artūrs Čačka, Vita Robalte), "Pret" – nav, "Atturas" – nav, "Nepiedalās" – nav**, Madonas novada pašvaldības domes sociālo un veselības komiteja **NOLEMJ:**

Apstiprināt 2025. gada 12. februāra Madonas novada pašvaldības domes Sociālo un veselības jautājumu komitejas sēdes darba kārtību.

**1. Par Sociālās jomas projektu konkursa 2025. gada nolikuma apstiprināšanu**

ZIŅO: Aigars Noviks

Z. Gora atzinīgi vērtē projektu īstenošanu. V. Robalte pievienojas.

Sēdes vadītājs aicina balsot par lēmuma projektu.

**Atklāti balsojot: ar 6 balsīm "Par" (Aivis Masaļskis, Andris Sakne, Kaspars Udrass, Zigfrīds Gora, Artūrs Čačka, Vita Robalte), "Pret" – nav, "Atturas" – nav, "Nepiedalās" – nav**, Madonas novada pašvaldības domes sociālo un veselības komiteja **NOLEMJ:**

**Atbalstīt lēmuma projektu un virzīt izskatīšanai uz Domes sēdi.**

Lēmuma projekts:

Sociālās jomas projektu konkursa mērķis – 2025. gadā iesaistīt nevalstisko sektoru sabiedriski nozīmīgu sociālo programmu, aktivitāšu un pasākumu īstenošanā dažādām mērķauditorijām, palielināt sociāli mazaizsargāto iedzīvotāju iesaistīšanu sociālajās aktivitātēs, mazinot viņu sociālo atstumtību. Pašvaldības līdzfinansējumu 2025. gada konkursa ietvaros plānots piešķirt projektiem, kuri:

• paredz izglītojošu un informatīvu aktivitāšu un pasākumu kopumu īstenošanu senioru mērķauditorijai;

• paredz izglītojošu un informatīvu aktivitāšu un pasākumu kopumu īstenošanu bērniem un pieaugušajiem ar īpašām vajadzībām;

• paredz izglītojošu un informatīvu aktivitāšu un pasākumu kopumu īstenošanu, kas sekmē saliedētas sabiedrības veidošanos caur dažādu sabiedrības grupu integrāciju.

Projektu īstenošanas vieta – Madonas novada administratīvā teritorija. Projektu ieviešanas periods 2025. gadā noteikts no 14. aprīļa līdz 30. novembrim.

Noklausoties informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Apstiprināt Sociālās jomas projektu konkursa nolikumu 2025. gadam.

2. Līdzfinansējumu projektu īstenošanai nodrošināt no Madonas novada pašvaldības 2024. gada budžeta pozīcijas “Sabiedrības integrācija un līdzdalība” (kods 1501.39) paredzētajiem līdzekļiem 10 000,00 EUR (desmit tūkstoši euro, 00 centi) apmērā.

**2. Par Madonas novada pašvaldības prevencijas plāna “Bērnu seksuālas izmantošanas novēršana” 2025.–2027. gadam apstiprināšanu**

ZIŅO: Ilze Fārneste

V. Robalte vaicā par nodarbību norisi. A. Sakne jautā par plāna izstrādi un realizāciju. Z. Gora ir kategoriski pret bērnu zīmējumu un video konkursu rīkošanu.

Sēdes vadītājs aicina balsot par lēmuma projektu.

**Atklāti balsojot: ar 7 balsīm "Par" (Aivis Masaļskis, Andris Sakne, Kaspars Udrass, Zigfrīds Gora, Artūrs Čačka, Rūdolfs Preiss, Vita Robalte), "Pret" – nav, "Atturas" – nav, "Nepiedalās" – nav**, Madonas novada pašvaldības domes sociālo un veselības komiteja **NOLEMJ:**

**Atbalstīt lēmuma projektu un virzīt izskatīšanai uz Domes sēdi.**

Lēmuma projekts:

Pašvaldību likuma 4. panta pirmās daļas 11. punkts noteic, ka viena no pašvaldības autonomajām funkcijām ir īstenot bērnu un aizgādnībā esošo personu tiesību un interešu aizsardzību, savukārt Bērnu tiesību aizsardzības likuma 5. panta pirmās daļas 3. punkts noteic, ka bērna tiesību aizsardzību valstī nodrošina arī valsts un pašvaldību institūcijas. Ministru kabineta 2017. gada 12. septembra noteikumi Nr. 545 “Noteikumi par institūciju sadarbību bērnu tiesību aizsardzībā” nosaka savstarpēju sadarbību starp institūcijām, lai sekmētu bērnu tiesību aizstāvību.

Ar pašvaldības domes 2023. gada 30. maija lēmumu Nr. 200 (protokols Nr. 4, 59. p.) apstiprināts Madonas novada pašvaldības Sadarbības grupas nolikums bērnu tiesību aizsardzības jomā. Nolikumā noteikts, ka Sadarbības grupas mērķis ir institūciju saskaņota darbība bērnu tiesību aizsardzības jomā pašvaldības administratīvajā teritorijā.

Vietējo un reģionālo pašvaldību izaicinājums bērnu seksuālās izmantošanas novēršanai un prevencijai ir izstrādāt un īstenot sabiedrības vajadzībās balstītus rīcības plānus un stratēģijas, veidot atbilstošus pakalpojumus, kas veicinātu bērnu tiesību aizsardzību, kā arī nodrošināt vainīgo personu saukšanu pie atbildības. Izpratnes veicināšana un politiskā griba šajā pārvaldības līmenī ir ārkārtīgi svarīga.

Madonas novada pašvaldības Sadarbības grupa bērnu tiesību aizsardzības jomā sadarbībā ar nodibinājumu “Centrs Dardedze” kopīgi izveidoja prevencijas plānu 2025.–2027. gadam bērnu seksuālas izmantošanas novēršanai Madonas novada pašvaldībā. Sadarbības grupas uzdevums bija vākt, apkopot un analizēt datus par bērnu seksuālās izmantošanas un pret bērnu vērstas vardarbības gadījumiem pašvaldības teritorijā, analizēt pašvaldībā pieejamos pakalpojumus, apzinot kādu pakalpojumu pietrūkst, lai novērstu bērnu seksuālu izmantošanu jau sākotnēji, izstrādāt konkrētu plānu bērnu seksuālas izmantošanas prevencijai, savas kompetences ietvaros pieprasīt un saņemt no valsts un pašvaldības iestādēm problēmsituāciju risināšanai nepieciešamo informāciju.

Madonas novadā 2022. gadā Valsts policija reģistrējusi 6 seksuālās vardarbības gadījumus, 2023. gadā Valsts policijā reģistrēti 8 gadījumi. Novadā nav vienotas gadījumu uzskaites sistēmas, līdz ar to nav precīzu uzskaites datu. Analizējot 2023. gadā Valsts policijā reģistrētos gadījumus, var secināt, ka lielākoties vardarbības veicējs ir ģimenes loceklis vai bērnam tuva persona. Strādājot ar ģimenēm, bieži vien tiek konstatēts, ka vecāki neizprot lietas nopietnību un nespēj atpazīt seksuālo vardarbību, vai arī nevēlas to atpazīt, jo nereti paši bērnībā to ir piedzīvojuši.

Lai noskaidrotu iestāžu darbinieku zināšanas par bērnu seksuālo izmantošanu gan gadījumos, kad notikusi bērnu seksuāla izmantošana, gan strādājot preventīvi (kādas ir pazīmes un riska faktori), tika veikta izglītības iestāžu, Valsts policijas, bāriņtiesas un Sociālā dienesta darbinieku aptauja. Aptauja veikta laika periodā no 2023. gada novembra līdz 2024. gada janvārim, tika aptaujāti 136 speciālisti. Aptaujas datu apkopojums liecina, ka speciālistiem bieži trūkst zināšanu, lai gadījumus atpazītu un atbilstoši rīkotos.

Bērnu tiesību aizsardzības likuma 66. pantā teikts, ka pašvaldībām ir pienākums analizēt bērna tiesību ievērošanas jomu, kā arī izstrādāt un īstenot bērna tiesību aizsardzības programmu pašvaldības administratīvajā teritorijā. Izstrādājot programmu, nepieciešams balstīties uz statistikas datu analīzi un dažādu institūciju – sociālā dienesta, bāriņtiesas, izglītības iestāžu, veselības aprūpes institūciju, valsts un pašvaldības policijas – sniegto informāciju. Nepieciešams sistemātiskums bērnu tiesību aizsardzības lielāko izaicinājumu apzināšanā un datos balstītas rīcībpolitikas plānošanā, kas pašvaldībā tiek nodrošināts, izstrādājot un īstenojot Bērnu seksuālās izmantošanas novēršanas prevencijas plānu 2025. – 2027. gadam.

Prevencijas plāna “Bērnu seksuālas izmantošanas novēršana” izstrādes mērķis ir izglītot Madonas novada pašvaldības iedzīvotājus, darbiniekus, kuri ikdienā strādā ar bērniem un jauniešiem, kā arī pašus bērnus un jauniešus, lai mazinātu pašvaldībā dzīvojošo bērnu seksuālas izmantošanas riskus.

Noklausoties sniegto informāciju, pamatojoties uz Pašvaldību likuma 4. panta pirmās daļas 11. punktu, 10. panta pirmās daļas 21. punktu, Bērnu tiesību aizsardzības likuma 66. pantu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

Apstiprināt Madonas novada pašvaldības prevencijas plānu 2025.–2027. gadam bērnu seksuālas izmantošanas novēršanai.

**3. Par Madonas novada pašvaldības saistošo noteikumu Nr. \_\_\_ “Grozījumi Madonas novada pašvaldības 2021. gada 25. novembra saistošajos noteikumos Nr. 19 “Par sociālajiem pakalpojumiem Madonas novadā”” izdošanu**

ZIŅO: Ilze Fārneste

Sēdes vadītājs aicina balsot par lēmuma projektu.

**Atklāti balsojot: ar 7 balsīm "Par" (Aivis Masaļskis, Andris Sakne, Kaspars Udrass, Zigfrīds Gora, Artūrs Čačka, Rūdolfs Preiss, Vita Robalte), "Pret" – nav, "Atturas" – nav, "Nepiedalās" – nav**, Madonas novada pašvaldības domes sociālo un veselības komiteja **NOLEMJ:**

**Atbalstīt lēmuma projektu un virzīt izskatīšanai uz Domes sēdi.**

Lēmuma projekts:

Madonas novadā spēkā ir Madonas novada pašvaldības 2021. gada 25. novembra saistošie noteikumi Nr. 19 “Par sociālajiem pakalpojumiem Madonas novadā” (turpmāk – saistošie noteikumi Nr. 19).

Ir izstrādāts saistošo noteikumu “Grozījumi Madonas novada pašvaldības 2021. gada 25. novembra saistošajos noteikumos Nr. 19 “Par sociālajiem pakalpojumiem Madonas novadā” projekts, ar kuru tiek grozīti saistošie noteikumi Nr. 19, kur tiek precizēta vairāku punktu redakcija par dienas centra pakalpojuma saņemšanas kārtību, un izveidots jauns pakalpojums “pansijas pakalpojums”.

Pašvaldību likuma 46. panta trešajā daļā paredzēts, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā.

Laikā no 2025. gada 24. janvāra līdz 7. februārim sabiedrības viedokļa noskaidrošanai Saistošo noteikumu grozījumu projekts tika ievietots pašvaldības mājaslapā. Neviens priekšlikums netika saņemts.

Pašvaldību likuma 47. panta otrajā daļā paredzēts, ka dome triju darbdienu laikā pēc parakstīšanas rakstveidā nosūta atzinuma sniegšanai Viedās administrācijas un reģionālās attīstības ministrijai [..] saistošos noteikumus sociālās drošības un bērnu tiesību aizsardzības jautājumos [..] vai citā likumā noteiktus saistošos noteikumus un to paskaidrojuma rakstu – attiecīgajā likumā noteiktajai ministrijai. Ministrija mēneša laikā no saistošo noteikumu saņemšanas dienas izvērtē to tiesiskumu un nosūta pašvaldībai attiecīgu atzinumu.

Pašvaldību likuma 47. panta ceturtajā daļā paredzēts, ja Viedās administrācijas un reģionālās attīstības ministrijas atzinumā nav izteikti iebildumi pret saistošo noteikumu tiesiskumu, pašvaldība triju darbdienu laikā pēc atzinuma saņemšanas nosūta saistošos noteikumus un to paskaidrojuma rakstu izsludināšanai oficiālajā izdevumā “Latvijas Vēstnesis”. Šāda kārtība piemērojama arī gadījumā, kad pašvaldībai likumā noteiktajā termiņā atzinums nav nosūtīts.

Noklausījusies sniegto informāciju, pamatojoties uz Pašvaldību likuma 10. panta pirmās daļas 1. punktu, 44. panta pirmo daļu, 47. panta otro un ceturto daļu, ņemot vērā 12.02.2025. Sociālo un veselības jautājumu komisijas atzinumu atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Izdot Madonas novada pašvaldības saistošos noteikumus Nr.\_\_\_\_ “Grozījumi Madonas novada pašvaldības 2021. gada 25. novembra saistošajos noteikumos Nr. 19 “Par sociālajiem pakalpojumiem Madonas novadā””.

2. Uzdot Madonas novada Centrālās administrācijas Lietvedības nodaļai saistošos noteikumus Nr. “Grozījumi Madonas novada pašvaldības 2021. gada 25. novembra saistošajos noteikumos Nr. 19 “Par sociālajiem pakalpojumiem Madonas novadā”” un to paskaidrojuma rakstu trīs darba dienu laikā pēc to parakstīšanas elektroniski nosūtīt Viedās administrācijas un reģionālās attīstības ministrijai atzinuma sniegšanai.

3. Ja Viedās administrācijas un reģionālās attīstības ministrijas atzinumā nav izteikti iebildumi par izdoto saistošo noteikumu tiesiskumu vai pašvaldībai likumā noteiktajā termiņā atzinums nav atsūtīts, uzdot Lietvedības nodaļai triju darbdienu laikā pēc atzinuma saņemšanas saistošos noteikumus elektroniskā veidā nosūtīt izsludināšanai Latvijas Republikas oficiālajam izdevumam “Latvijas Vēstnesis” un Madonas novada Centrālās administrācijas Attīstības nodaļai publicēšanai.

4. Kontroli par lēmuma izpildi uzdot veikt Madonas novada pašvaldības izpilddirektoram.

**4. Par papildus finansējuma piešķiršanu pašvaldības atlīdzības budžetā un grozījumiem Madonas novada pašvaldības domes 24.01.2023. lēmumā Nr. 6 “Par Madonas novada pašvaldības iestāžu amata vienību sarakstu apstiprināšanu”**

ZIŅO: Uģis Fjodorovs

Sēdes vadītājs aicina balsot par lēmuma projektu.

**Atklāti balsojot: ar 5 balsīm "Par" (Aivis Masaļskis, Andris Sakne, Rūdolfs Preiss, Zigfrīds Gora, Artūrs Čačka), "Pret" – nav, "Atturas" – nav, "Nepiedalās" – nav**, Madonas novada pašvaldības domes sociālo un veselības komiteja **NOLEMJ:**

**Atbalstīt lēmuma projektu un virzīt izskatīšanai uz Domes ārkārtas sēdi.**

Lēmuma projekts:

Pašvaldību likuma 10.panta pirmā daļa paredz, ka dome ir tiesīga izlemt ikvienu pašvaldības kompetences jautājumu, turklāt tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Likuma “Par valsts budžetu 2025. gadam un budžeta ietvaru 2025., 2026. un 2027. gadam” (turpmāk – Likums) 80.pantā noteikts, ka gadījumā, kad, aprēķinot 2025. gada valsts un pašvaldību institūciju amatpersonu (darbinieku) bāzes mēnešalgu iegūst skaitli, kas ir lielāks par 2,6, kārtējā gada attiecīgo bāzes mēnešalgu indeksē ar skaitli 2,6, bet Noteikumu 81.pantā noteikts, ka 2025. gadā valsts un pašvaldību institūcijās netiek palielināts kopējais no valsts pamatbudžeta finansēto amata vietu skaits, izņemot gadījumus, kad ir pieņemts atsevišķs pašvaldības domes vai Ministru kabineta lēmums.

Lai ievērotu Likumā noteikto un nodrošinātu konkurētspējīgāku atalgojumu Madonas novada pašvaldībā, salīdzinot ar nodarbinātajiem privātajā sektorā līdzīgos amatos, kā arī lai veicinātu pašvaldības amata vienībām noteikto mēnešalgu likmju tuvināšanu attiecīgās mēnešalgu grupas skalas intervāla viduspunktam, ir nepieciešams pieņemt domes lēmumu par papildus finansējuma piešķiršanu pašvaldības darbinieku atlīdzības budžetam. Ir sagatavots Centrālās administrācijas Finanšu nodaļas priekšlikums par atlīdzības budžeta palielinājumu, aprēķinā iekļaujot atlīdzības budžeta palielinājumu 36 euro papildus aprēķinot VSAOI darba devēja daļu, 25% no mēneša algas atvaļinājuma pabalstiem, 2% aizvietošanām, kompensācijām un pabalstiem) par pilnu slodzi uz 1 amata vienību, kam saskaņā ar Madonas novada pašvaldības domes 27.12.2024. lēmumu Nr.770 “Par grozījumiem Madonas novada pašvaldības domes 24.01.2023. lēmumā Nr. 6 “Par Madonas novada pašvaldības iestāžu amata vienību sarakstu apstiprināšanu” netika palielināta mēnešalgas likme.

Saskaņā ar likuma “Par valsts budžetu 2025. gadam un budžeta ietvaru 2025., 2026. un 2027. gadam” 80. un 81.pantu, pamatojoties uz Pašvaldību likuma 10. panta pirmās daļas 21.punktu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Piešķirt finansējumu Madonas novada pašvaldības budžeta pozīcijai – Atlīdzība (EKK 1000 sadalot pa attiecīgiem apakškodiem) EUR 323 205,00 apmērā no 2025.gada Madonas novada pašvaldības budžeta nesadalītajiem līdzekļiem, finansējumu sadalot pašvaldības iestāžu darbinieku atlīdzības budžetiem saskaņā ar pielikumu.

2. Uzdot pašvaldības iestāžu vadītājiem, ņemot vērā lēmuma 1.punktā noteiktā finansējuma apmēru, iesniegt pašvaldības izpilddirektoram priekšlikumu par pašvaldības iestādes amata vienību mēnešalgu likmju grozījumiem, nepārsniedzot amata vienībām noteikto attiecīgās mēnešalgu grupas skalas intervāla viduspunktu saskaņā ar Valsts un pašvaldību institūciju amatpersonu un darbinieku atlīdzības likuma 3.pielikumu.

3. Noteikt, ka šajā lēmumā noteiktie mēnešalgu likmju grozījumi nav attiecināmi uz Madonas novada un Varakļānu novada pašvaldības policijas, Madonas novada un Varakļānu novada bāriņtiesas un Madonas novada pašvaldības izglītības iestāžu pedagogu amata vienībām, kā arī kultūras, tautas, saieta namu vadītājiem, amatiermākslas kolektīvu vadītājiem.

4. Uzdot pašvaldības izpilddirektoram:

4.1. Noteikt ar rīkojumu kārtību, kādā pašvaldības iestāžu vadītāji izstrādā un iesniedz lēmuma 2.punktā noteikto priekšlikumu;

4.2. uzdot ar rīkojumu apstiprināt pašvaldības iestāžu vadītāju iesniegtos amata vienību mēnešalgu likmju grozījumus un organizēt grozījumu iekļaušanu Madonas novada pašvaldības iestāžu amata vienību sarakstu, kas apstiprināti ar Madonas novada pašvaldības domes 24.01.2023. lēmumu Nr. 6 “Par Madonas novada pašvaldības iestāžu amata vienību sarakstu apstiprināšanu”, konsolidētajā versijā.

5. Noteikt, ka ar lēmuma 4.2.punktā noteikto izpilddirektora rīkojumu apstiprinātie amata vienību mēnešalgu likmju grozījumi ir piemērojami ar 2025.gada 1.februāri.

6. Uzdot Madonas novada pašvaldības iestāžu vadītājiem, kuru vadīto iestāžu amata vienību sarakstos ir izdarītas izmaiņas ar šo lēmumu, darba tiesiskās attiecības to vadītajās iestādēs organizēt saskaņā ar šajā lēmumā noteikto, ja nepieciešams, izbeidzot, grozot vai nodibinot darba tiesiskās attiecības saskaņā ar darba tiesiskās attiecības regulējošajiem Latvijas Republikā spēkā esošajiem normatīvajā aktiem.

7. Uzdot Madonas novada Centrālās administrācijas Finanšu nodaļai, veicot ar darbinieku atlīdzību saistītos aprēķinus un maksājumus, ņemt vērā šajā lēmumā noteiktos grozījumus amata vienību sarakstos.

8. Uzdot Madonas novada Centrālās administrācijas Lietvedības nodaļai nosūtīt konsolidētos amata vienību sarakstus Madonas novada pašvaldības Centrālās administrācijas nodaļu vadītājiem, Madonas novada pašvaldības apvienību/ pagasta pārvalžu vadītājiem un Madonas novada pašvaldības iestāžu vadītājiem.

**5. Informatīvais jautājums: Par braukšanas atvieglojumiem**

ZIŅO: Ilze Fārneste

I. Fārneste informē komiteju, ka no 1. februāra no senioriem tiek pieņemti iesniegumi braukšanas maksas atvieglojumu saņemšanai sabiedriskajā transportā un 2 nedēļu laikā ir izgatavotas 665 kartes. Sociālais dienests ir iegādājies vēl vienu laminēšanas iekārtu. Iedzīvotāji no pagastiem kartes varēs saņemt pie pagastu sociālajiem darbiniekiem.

Sēdes darba process, ziņojumi, priekšlikumi, komentāri, diskusijas atspoguļoti sēdes audio ierakstā.

Sēdi slēdz plkst. 15:10.

Sēdes vadītājs: A. Sakne

Sēdes protokolētāja: B. Bajāre